राजधानी के इकाना स्टेडियम में बुधवार से शुरू हो रही चतुष्कोणीय सीरीज (अंडर-19 क्रिकेट सीरीज) भारतीय टीम नेपाल से हार का हिसाब चुकता करने के इरादे से उतरेगी. पिछले साल मलेशिया में खेले गए एशिया कप के लीग चरण में मित्र देश नेपाल के हाथों इंडिया अंडर-19 टीम को हार का सामना करना पड़ा था. ऐसे में पहले दिन का यह मुकाबला अहम होगा. खास बात यह है कि इंडिया के साथ ही अफगानिस्तान और नेपाल के लिए यह सीरीज बेहद अहम मानी जा रही है. 29 सितंबर से एशिया कप की शुरुआत होनी है. उसमें शामिल इंडिया के साथ ही गत विजेता अफगानिस्तान और नेपाल भी यहां मौजूद हैं. ऐसे में यहां खेल रहीं टीमों को एक-दूसरे की ताकत को परखने का मौका मिलेगा.